|  |  |  |
| --- | --- | --- |
| 6111719 |  |  |
|  |
| **REPUBLIKA HRVATSKA** |  |  |
| **KARLOVAČKA ŽUPANIJA** |  |  |
|  **OPĆINA LASINJA** |  |  |
| **OPĆINSKO VIJEĆE** |  |  |
|  |
| KLASA: 40-06/16-01/02 |  |   |
| URBROJ:2133/19-02-16-4 |  |  |
| Lasinja, 08.12.2016.  |  |  |

 Na temelju članka 39. Zakona o proračunu (“NN“ RH br. 87/08, 136/12 i 15/15.), te članka 18. Statuta Općine Lasinja (Glasnik Karlovačke županije br. 06/13 i Glasnik općine Lasinja br. 01/13), Općinsko vijeće Općine Lasinja na **24.** redovnoj sjednici održanoj dana **08.12.2016.** godine, donijelo je

# O D L U K U

**o izvršavanju Proračuna Općine Lasinja za 2017. godinu**

**Članak 1.**

 Ovom se Odlukom uređuje struktura prihoda, primitaka, rashoda i izdataka. Proračuna općine Lasinja za 2017. godinu (u daljnjem tekstu: Proračun), način izvršavanja te upravljanje prihodima i rashodima Proračuna.

**Članak 2.**

 Proračun se sastoji od općeg i posebnog dijela i plana razvojnih programa.

 Opći dio Proračuna sastoji se od Računa prihoda i rashoda i Računa financiranja. U Računu prihoda i rashoda iskazani su prihodi poslovanja i rashodi poslovanja i rashodi za nabavu nefinancijske imovine.

 Posebni dio sadrži raspored rashoda i izdataka po organizacijskoj, funkcijskoj, ekonomskoj, lokacijskoj i programskoj klasifikaciji i izvorima financiranja, raspoređenih u programe koji se sastoje od aktivnosti i projekata.

 Plan razvojnih programa čine razvojni planovi utvrđeni Programom gradnje objekata i uređaja komunalne infrastrukture.

**Članak 3.**

 Proračunska sredstva koriste se za namjene utvrđene posebnim zakonima, u skladu s odlukama Općinskog vijeća i Općinskog načelnika.

 Svi korisnici proračunskih sredstava moraju ista koristiti za utvrđene namjene štedljivo i racionalno, a njihovo angažiranje prilagoditi dinamici ostvarenih prihoda.

**Članak 4.**

 Proračun se izvršava u skladu s ostvarenom dinamikom priliva sredstava.

 Ako prihodi Proračuna tijekom godine ne pritječu u predviđenoj visini, Općinsko vijeće može da bi se održala uravnoteženost Proračuna, privremeno smanjiti sredstva koje su u posebnom dijelu Proračuna predviđena za posebne namjene, ako se time bitno ne ugrožava obavljanje poslova za koja su sredstva planirana.

**Članak 5.**

 Postupak nabave roba i usluga provodi se u skladu s Zakonom o javnoj nabavi, Pravilnikom o provedbi postupaka nabave bagatelne vrijednosti, te drugim propisima koji reguliraju postupak nabave roba, usluga i ustupanje radova.

**Članak 6.**

 Ovlašćuje se Općinski načelnik za donošenje Odluke o odabiru ponude u svim postupcima javne nabave, koji se provode sukladno Zakonu o javnoj nabavi i Pravilniku o provedbi postupaka nabave bagatelne vrijednosti, neovisno o cijeni ponude.

**Članak 7.**

 Općinski načelnik može preraspodijeliti sredstva rashoda i izdataka između pojedinih stavki i između pojedinih korisnika u okviru odredbi članka 46. Zakona o proračunu, a o istom treba izvijestiti Općinsko vijeće.

**Članak 8.**

 Odgovorna osoba za planiranje i izvršavanje proračuna je Općinski načelnik.

**Članak 9.**

 Općinski načelnik može svojom odlukom u cijelosti ili djelomično otpisati dug fizičke ili pravne osobe prema Općini ukoliko je isti nenaplativ i to najviše do iznosa od 5.000,00 kn.

**Članak 10.**

 Obaveze po dugoročnom zaduživanju iz 2013. godine u iznosu od 80.638,54 eura, (613.935,38 kn) kod Hrvatske banke za obnovu i razvitak – Zagreb, izvršavati će se sukladno otplatnom planu i dospjelim obavezama do 31.12.2020. godine. Očekivani iznos ukupnog duga po kreditu na kraju proračunske 2017. godine, utvrđuje se u iznosu od 306.000,00 kn.

**Članak 11.**

Općina će se dugoročno zadužiti putem financijskog leasinga za nabavu komunalnog traktora u iznosu od 200.000,00 kn.

**Članak 12.**

Općina planira u 2017. godini ostvariti primitke od strane Europskih fondova (Mjera 7 – Temeljne usluge i obnova sela u ruralnim područjima) za sufinanciranje sljedećih projekata:

1. Mjera 7.2. Izgradnja nogostupa u ul. Sv. Florijana u iznosu od 1.800.000,00 kn
2. Mjera 7.2. Modernizacija i izgradnja nerazvrstane ceste NC LA-2 Ribička ulica u iznosu od 1.900.000,00 kuna.
3. Mjera 7.4. Izgradnja sportskih terena „Lastavica“ u iznosu od 2.900.000,00 kn

 **Članak 13.**

 Obveza po dugoročnom zaduživanju iz 2015. godine, po ugovoru o financijskom leasingu zaključenom na iznos od 14.358,44 eura (110.000,00 kuna), za nabavu službenog vozila Peugeot 308, na rok otplate 3 godine, do 30.04.2018.godine, VB Leasing d.o.o. Zagreb, Horvatova 82, od dobavljača Auto Holetić d.o.o. Velika Gorica, izvršavati će se sukladno otplatnom planu.

Očekivani iznos dugovanja po financijskom leasingu na kraju 2017. godine utvrđuje se u iznosu od 14.000 kn.

**Članak 14.**

 U proračunu za 2017. godinu, osiguravaju se sredstva kapitalne donacije/pomoći tvrtki Vodovod Lasinja d.o.o. Lasinjska cesta 19, Lasinja u iznosu od 200.000,00 kn, u svrhu ulaganja u vodoopskrbni sustav.

**Članak 15.**

 Sredstva proračunske zalihe planirana su u visini od 15.000,00 kuna i mogu se koristiti u skladu sa člankom 56. Zakona o proračunu za nepredviđene namjene, za koje u proračunu nisu osigurana sredstva ili za namjene za koje se tijekom godine pokaže da za njih nisu utvrđena dovoljna sredstva, jer ih pri planiranju proračuna nije bilo moguće predvidjeti. O korištenju sredstava proračunske zalihe odlučuje Općinski načelnik u skladu sa Zakonom.

 Općinsko vijeće izvješćuje se polugodišnje i godišnje o korištenju sredstava iz stavka 1. ovog članka.

**Članak 16.**

 Predujmom se mogu izvršavati financijske obveze i to najviše do pojedinačnog iznosa od 10.000,00 kn.

**Članak 17.**

 Sredstva raspoređena u Posebnom dijelu Proračuna izvršavati će se u okviru programa, aktivnosti i projekata, kako slijedi:

**U RAZDJELU 001 - rashodi pod rednim brojem:**

- R0001 - R0009 na temelju akata Općinskog vijeća i Općinskog načelnika o

utvrđivanju plaća zaposlenika u skladu s Zakonom o lokalnoj područnoj i regionalnoj samoupravi i dr. akata, kojima se uređuju materijalna prava zaposlenika;

- R0010 – R0013 na temelju ispostavljenih računa, obračuna, putnih naloga, potvrda i dr.

-R0014 – R0099 na temelju sklopljenog ugovora, ispostavljenih računa i dospjelih

obveza i programa održavanja komunalne infrastrukture;

-R0100– R0103 temeljem akata Općinskog vijeća o sufinanciranju umjetnog osjemenjivanja krava plotkinja i dr. odluka o subvenciji, temeljem akta Općinskog načelnika i ispostavljenog računa;

- R0104– R0123 u skladu sa Programom financiranja potreba socijalne skrbi općine Lasinja za 2017. i odlukom Općinskog načelnika, ugovora o subvenciji prijevoza, ugovora o sufinanciranju programa;

- R0124 – R0157 temeljem akta Općinskog načelnika, sklopljenog ugovora, ispostavljenog računa, pismenog zahtjeva i programa javnih potreba.

 **U RAZDJELU 002 - rashodi pod rednim brojem:**

- R0158 – R0160 na temelju Odluke o visini naknade za članove Općinskog vijeća,

odbora, povjerenstava, radnih tijela, izvršenog obračuna i dospjelih obveza.

**U RAZDJELU 003 - rashodi pod rednim brojem:**

- R0161 - na temelju Odluke o visini naknade Općinskog načelnika u skladu s Zakonom o izmjenama i dopunama Zakona o lokalnoj područnoj i regionalnoj samoupravi izvršenog obračuna i dospjelih obveza.

**U RAZDJELU 004 - rashodi pod rednim brojem:**

- R0162 –R0165 - na temelju sklopljenog Ugovora i dospjelih obveza.

**Članak 18.**

 Ova Odluka stupa na snagu osmog dana od dana objave u Glasniku Općine Lasinja, a primjenjivat će se od 01.01.2017. godine.

|  |  |  |
| --- | --- | --- |
|  |  |  **PREDSJEDNIK****OPĆINSKOG VIJEĆA** |
|  |  |  |
|  |  |  **Mirko Jušinski** |